**INFOLEHT lapsevanemale ning noorele**

* Tööle asumiseks sõlmitakse tähtajaline tööleping. Tööleping sõlmitakse *TÖÖ TEGEMISEKS!*
* Maksuvaba tulu arvestatakse töötasult ainult kinnitatud ja allkirjastatud avalduse olemasolul.
* Suuremas enamuses toimub töötamine välitingimustes. Palun veenduge, et Teie lapsel on kaasas sobiv rõivastus erinevates ilmastikuoludes töötamiseks, samuti päikesekaitsevahendid (peakate, päikeseprillid, nahaeripära arvestav piisava kaitsefaktoriga kreem).
* Lapse tervise huvides on vajalik teavitada lapsel esinevatest terviseprobleemidest ja garanteerida ravimite kaasapanek. Kuna juhendajal ei ole õigust lastele ravimeid manustada, siis soovitame kaasa panna ka ravimid tekkidavõivate enamlevinud tervisehäirete (sh valu, külmetus, seedehäired vms) raviks/leevendamiseks. Looduslikes tingimustes töötavatel lastel on soovituslik puukentsefaliidivastane vaktsineerimine.
* Ohutuse tagamiseks ja õnnetuste vältimiseks pööratakse kõrgendatud tähelepanu rikkumistele, mis on seotud alkoholi, narkootikumide, relvade ja lõhkeainega, samuti vargustele, ahistamistele, vandaalitsemisele ja füüsilise vägivalla ilmingutele. Eeltoodud asjaolude ilmnemisel on SA juhendajal õigus töötaja koju saata ning kohustus teavitada ka politseid.
* Keelatud ainete ja/või -esemete omamise kahtluse korral on juhendajal õigus töötaja isiklikke asju kontrollida.
* Alkoholi- või narkojoobe kahtluse korral on juhendajal õigus suunata töötaja meditsiiniasutusse joobe tuvastamiseks.
* Juhendajal on õigus nõuda töötaja poolt tahtlikult rikutud vara kogu ulatuses hüvitamist.
* Töölaagris pildistatud fotosid ja videosalvestisi võidakse mittetulunduslikel eesmärkidel kasutada Haapsalu linna ning Haapsalu Noorte Huvikeskuse kodulehel, Facebook’i kontol, Instagram’i kontol, trükistel, filmis vms.

**Töölaagri korraldab Haapsalu Linnavalitsus koostöös Haapsalu Noorte Huvikeskusega.**